‘પન્નાના હારનું સપનું રોળાઈ ગયું એટલે એ હિંમત હારી ગઈ છે એવું ના માનતા. એણે અને સુભાષકુમારે મળીને બાપાને દોઢ કરોડમાં ખંખેરવાનો પ્લાન બનાવી નાખ્યો છે..’ એ આખો પ્રસંગ વર્ણવીને બબડી. ‘નણંદબાએ નફ્ફટ બનીને દોઢ કરોડના દેવાની વાત કરી ત્યારે મેં કોઈ પ્રતિભાવ ના આપ્યો. દિયર-દેરાણીની જોડે સંપીને રહેવાની સલાહ આપી. પણ અલકાદીદી બહુ દયાળુ છે. નણંદની દયા ખાઈને એમણે રસ્તો બતાવ્યો કે તમે પપ્પાજીને વાત કરો. જોકે એમણે પગ પકડવાના જ હતા.’